**Karbantartó/Logisztikai munkatárs álláshirdetés**

**Szívügyednek érzed, hogy embertársaidon segíts? Szociálisan érzékeny vagy? Rugalmas munkaidőben vagy nem teljes állásban szeretnél dolgozni?**

Akkor van számodra egy jó hírünk. Nálunk minderre meglesz a lehetőséged, ugyanis budapesti központunkba keressük csapatunk legújabb tagját karbantartó/logisztikai munkatárs munkakörbe. Intézményünk szociális ellátással, ezen belül többek között házi segítségnyújtással, fogyatékos személyek nappali ellátásával, pszichiátriai és szenvedélybeteg nappali ellátással, bölcsődei ellátással foglalkozik szinte az ország egész területét lefedve.

Jelen álláshirdetéssel olyan munkatársat keresünk, aki szívesen részt vesz ebben a mozgalmas és sokszor kihívásokkal teli munkában.

**Milyen feladatokra számíthatsz?**

* napi karbantartási feladatok ellátása,
* szükség esetén szakember hívása a megoldandó problémához,
* a központhoz tartozó gépjárművek karbantartásának megszervezése,
* adományok és egyéb felszerelések mozgatása a telehelyek között országosan,
* élelmiszerbank által felajánlott adományok átvétele/elhozatala, kiosztásban való segítkezés,
* karitatív rendezvények megszervezésének támogatása,
* leltározási feladatok ellátása,
* az elvégzett feladatokról dokumentáció vezetése.

**Milyen elvárásunk van a leendő új kollégával kapcsolatban?**

* minimum B-kategóriás jogosítvány,
* megbízhatóság,
* jó kommunikációs és problémamegoldó képesség,
* jó fizikum, terhelhetőség.

**Milyen juttatásokra számíthatsz?**

* az irányadó, a közalkalmazottak jogállásáról szóló törvény szerinti bértábla,
* az alapbérhez társuló szociális ágazati pótlék,
* tömegközlekedéssel történő munkába járás esetén a jegy vagy bérlet 86 %-ának térítése,
* utazási utalvány, amely 50 %-os kedvezményt biztosít a MÁV, HÉV és Volánbusz járatain,
* hosszútávra szóló, stabil munkalehetőség.

**Hol fogod helyileg a munkád végezni?**

Nem kell egész nap egy irodában ülnöd, ugyanis munkád részben Budapesten fogod végezni a központi irodában, részben a vidéki telephelyek egyikén az aktuális feladatoktól függően.

Amennyiben felkeltettük érdeklődésed, kérjük az önéletrajzod küldd el a kiss.janos@reszik.hu e-mail címre.